**Rok modlitieb za kňazov v Bratislavskej arcidiecéze**

1. Bože, zachovaj kňazské srdcia, v ktorých je vtlačená pečať tvojho kňazstva, v čistote a svätosti.
2. Nebeský Otče, povzbudzuj kňazov k poslušnosti a úcte voči svojmu biskupovi a k vzájomnej kňazskej jednote.
3. Pane Ježišu, pomáhaj kňazom, aby svojim životom a službou svedčili o tebe a pre veriacich boli príkladom čnostného života a činorodej lásky.
4. Pane, požehnávaj každodennú prácu kňazov, aby obetavo ohlasovali Evanjelium, verne vysvetľovali pravdy katolíckej viery a dôstojne vysluhovali sviatosti.
5. Prosme za kňazov, aby sa pripodobňovali Eucharistickému Kristovi a svoj život napĺňali tajomstvom Pánovho kríža.
6. Modlime sa za kňazov, aby sa posilňovali živým chlebom, pravidelnou modlitbou a rozjímaním nad Svätým písmom a vytrvalo znášali všetky námahy svojej služby, **prosme Pána.**
7. Za kňazov: aby verne ohlasovali Božie slovo a zjednocovali veriacich okolo Pánovho oltára, **prosme Pána.**
8. Aby kňazi ochotne a obetavo privádzali veriacich k prameňom spásy vyvierajúcim z Kristovej vykupiteľskej obety, **prosme Pána.**